MT
L 177/86
Il-Ġurnal Uffiċjali tal-Unjoni Ewropea
12.7.2023
(148) Il-konsum tal-Unjoni żviluppa kif ġej:
Tabella 2
Konsum tal-Unjoni (tunnellati) 2019
2020
2021
Perjodu ta’ investigazzjoni
Konsum totali talUnjoni
[70 000–75 000]
[42 000–46 000]
[44 000–48 000]
[47 000–51 000]
Indiċi (2019 = 100)
100
60
63
68
Sors:
L-ilment, it-tweġiba għall-kwestjonarju tal-ilmentatur, il-produtturi esportaturi li kkooperaw u l-Eurostat.
(149) Il-konsum tal-Unjoni naqas bi 32 % matul il-perjodu kkunsidrat.
Wara tnaqqis kbir inizjali ta’ 40 % fl-2020, il-konsum reġa’ żdied xi ftit fis-snin ta’ wara.
It-tnaqqis fl-2020 ikkoinċida mas-sena meta l-Unjoni kienet milquta l-agħar mill-pandemija tal-Covid-19 u fil-biċċa l-kbira jista’ jiġi attribwit għal-“lockdowns” assoċjati meta l-fabbriki kemm tal-produtturi tal-pjanċi b’bastun tal-azzar kif ukoll tal-utenti ngħalqu temporanjament.
Barra minn hekk, kif spjegat fil-premessa (29), il-pjanċi b’bastun tal-azzar jintużaw primarjament fl-industrija tal-bini tal-bastimenti.
Fl-Unjoni, il-biċċa l-kbira tal-prodott ikkonċernat jintuża fil-produzzjoni ta’ bastimenti tal-kruċieri u bastimenti lussużi oħra, kif ukoll ta’ bastimenti militari.
Waħda mill-konsegwenzi tal-pandemija tal-Covid-19 kienet tnaqqis fl-ordnijiet għal u fil-produzzjoni ta’ bastimenti lussużi, li kellu impatt qawwi fuq il-produzzjoni tal-pjanċi b’bastun tal-azzar.
Għalkemm il-konsum żdied mill-2020 ’l hawn, għadu ’l bogħod mil-livell ta’ qabel il-pandemija.
4.3.
L-importazzjonijiet mill-pajjiżi kkonċernati
4.3.1.
Valutazzjoni kumulattiva tal-effetti tal-importazzjonijiet mill-pajjiżi kkonċernati
(150) Il-Kummissjoni eżaminat jekk l-importazzjonijiet tal-pjanċi b’bastun tal-azzar li joriġinaw mill-pajjiżi kkonċernati għandhomx jiġu vvalutati b’mod kumulattiv, f’konformità mal-Artikolu 3(4) tar-Regolament bażiku.
(151) Il-marġni tad-dumping stabbilit fir-rigward tal-importazzjonijiet miċ-Ċina u mit-Turkija kien ogħla mil-limitu de minimis stabbilit fl-Artikolu 9(3) tar-Regolament bażiku.
Il-volum tal-importazzjonijiet minn kull wieħed mill-pajjiżi kkonċernati ma kienx negliġibbli skont it-tifsira tal-Artikolu 5(7) tar-Regolament bażiku.
L-ishma mis-suq fil-perjodu ta’ investigazzjoni kienu [4,0-6,0] % u [53,0-58,0] % rispettivament.
(152) Il-kundizzjonijiet tal-kompetizzjoni bejn l-importazzjonijiet li huma l-oġġett ta’ dumping miċ-Ċina u mit-Turkija u l-prodott simili kienu simili.
B’mod aktar speċifiku, il-prodotti importati kienu jikkompetu ma’ xulxin u mal-pjanċi b’bastun tal-azzar prodotti fl-Unjoni minħabba li jridu jikkonformaw mal-istess standards tekniċi u jridu jiġu ċċertifikati mill-istess istituzzjonijiet qabel ma jikkwalifikaw għall-użu aħħari maħsub tagħhom.
Il-pjanċi b’bastun tal-azzar mis-sorsi kollha jinbiegħu permezz tal-istess kanali ta’ bejgħ u lil kategoriji simili ta’ klijenti.
Il-bennejja talbastimenti jużaw l-istess pjanċi b’bastun tal-azzar għall-istess għan u jiddifferenzjaw biss dwar l-aspetti tekniċi talprodott (eż. il-wisa’, it-tul, il-grad tal-azzar, eċċetera), mhux l-oriġini tal-prodott.
(153) Għalhekk, il-kriterji kollha stabbiliti fl-Artikolu 3(4) tar-Regolament bażiku ġew issodisfati u l-importazzjonijiet miċĊina u mit-Turkija ġew eżaminati b’mod kumulattiv għall-finijiet tad-determinazzjoni tad-dannu.